John Cusack

John Paul Cusack (* 28. Juni 1966 in Evanston, Illinois) is en US-amerikaanschen Schauspeler, Filmproduzent un Dreihbookschriever. Sien Vadder Richard „Dick“ Cusack, as ok sien Broder un Süsters Ann, Bill, Joan un Susie weern oder sünd ok Schauspelers.

 Leven un Wark 
Cusack hett al in sien Kindheit mit de Schauspeleree anfungen un hett al as Grundschöler den Piven Theatre Workshop in Chicago besöcht, de vun de Öllern vun sien Fründ Jeremy Piven grünnt weer. Mit twölf Johren stünn he al in en Theaterstück op de Bühne, hett „voice-overs“ för Warfspots maakt un weer in kommerzielle Spots to sehn. 1983 hett Cusack to’n eersten mol in en grötteren Hollywood-Produkschoon speelt, neemlich in de Film Class. Vun doran weer Cusack regelmatig in Filmen to sehn, de vör allen de jüngeren Tokiekers ansnacken schülln. Mit Filmen as The Sure Thing (1985) un Say Anything… (1989) is he to’n Teenager-Star worrn.

Blangen sien Kinoprodukschonen weer Cusack ok noch an annere Projekten bedeeligt. 1988 hett he in Chicago de Theatergrupp „The New Criminals“ grünnt, för de he verschedene Shows produzeert hett un ok Speelbaas weer. Butendem hett he en Produkschoonsfirma ünner den Naam „New Crime Productions“, de ünner annern de Krimikummedie Grosse Pointe Blank produzeert hett, för den Cusack ok an’t Dreihbook mitschreven hett. Dör dissen Film kreeg sien Loopbahn en lichte Wenn. As he kort later ok en Rull in den Actionfilm Con Air speelt hett, is he ok in Europa bekannter worrn. Dorna hett he Rullen in vele bekannte Filmen an de Siet vun vele naamhafte Stars hatt.

Faken speelt he Anti-Helden in junge Johren oder in de Johren kamen, un hett dorbi all en gröttere Utwahl vun Figuren mit verschedene Charakters dorstellt. In de Filmen arbeit he faken ok mit sien Verwandschop tosamen – vör allen mit sien Süster Joan, mit de he all in acht Filmen tohopen speelt hett – as ok mit sien Sandkastenfründ Piven. Befrünnt is he ok mit Tim Robbins, mit den he ok al in söss Filmen tosamen speelt hett. 

In verleden Tieten weer Cusack mit verschedene Fronslüüd verbannelt, so mit Minnie Driver, Alison Eastwood, Claire Forlani un Neve Campbell. 

 Filmrullen (Utwahl) 
 Johr Titel Synchroonsnacker 1983 Classdt.: Class – Vom Klassenzimmer zur Klassefrau Christian Tramitz 1985 The Sure Thingdt.: Der Volltreffer Nicolas Böll 1985 Better Off Dead…dt.: Lanny dreht auf Torsten Sense 1986 One Crazy Summerdt.: Ein ganz verrückter Sommer Pascal Breuer 1986 Stand By Medt.: Stand by Me – Das Geheimnis eines Sommers Torsten Sense 1987 Hot Pursuitdt.: See You Later Mr. Aligator Torsten Sense 1988 Tapeheadsdt.: Tapeheads – Verrückt auf Video Andreas von der Meden 1988 Eight Men Outdt.: Acht Mann und ein Skandal Udo Schenk 1989 Say Anything…dt.: Teen Lover Thomas Petruo 1990 The Griftersdt.: Grifters Patrick Winczewski 1991 True Colorsdt.: Der Preis der Macht Charles Rettinghaus 1993 Money for Nothingdt.: Das Millionen-Ding Torsten Sense 1994 Bullets Over Broadway Andreas Fröhlich 1996 City Hall Pierre Peters-Arnolds 1997 Grosse Pointe Blankdt.: Ein Mann – ein Mord Andreas Fröhlich 1997 Con Air Andreas Fröhlich 1998 The Thin Red Linedt.: Der schmale Grat Andreas Fröhlich 1999 Pushing Tindt.: Turbulenzen – und andere Katastrophen Andreas Fröhlich 1999 Being John Malkovich Andreas Fröhlich 2000 High Fidelity Andreas Fröhlich 2001 America’s Sweethearts Andreas Fröhlich 2001 Serendipitydt.: Weil es Dich gibt Andreas Fröhlich 2003 Identitydt.: Identität – Identity Andreas Fröhlich 2003 Runaway Jurydt.: Das Urteil Andreas Fröhlich 2005 Must Love Dogsdt.: Frau mit Hund sucht Mann mit Herz Andreas Fröhlich 2005 The Ice Harvest Andreas Fröhlich 2006 The Contract Andreas Fröhlich 2007 Grace Is Gonedt.: Die Zeit ohne Grace Andreas Fröhlich 2007 1408dt.: Zimmer 1408 Andreas Fröhlich 2007 Martian Childdt.: Mein Kind vom Mars Andreas Fröhlich 2008 War, Inc.dt.: Der Auftragskiller Andreas Fröhlich 2008 Igor, Stimm Andreas Fröhlich 2009 2012 Andreas Fröhlich 2010 Hot Tub Time Machinedt.: Hot Tub – Der Whirlpool… ist 'ne verdammte Zeitmaschine Andreas Fröhlich 2012 The Raven Andreas Fröhlich 2012 The Paperboy Torsten Sense 2013 The Frozen Ground Andreas Fröhlich 2013 Grand Pianodt.: Grand Piano – Symphonie der Angst Andreas Fröhlich 2014 Drive Hard Andreas Fröhlich 2014 Love & Mercy Andreas Fröhlich 2015 Tian jiang xiong shidt.: Dragon Blade Andreas Fröhlich 201 Celldt.: Puls Andreas Fröhlich 2017 Singularity  

 Utteken 
Cusack sien Spood wiest sik in sien Filmpriesen. He weer bit hüüt (Stand: Mai 2012) för sössteihnmol för bekannte Priesen vörslahn. Wunnen hett he dree dorvun:
 1990: den CFCA Award in de Kategorie Meistverspreken Dorsteller för Say Anything…
 1998: den Blockbuster Entertainment Award in de Kategorie Best Nevendorsteller – Action/Aventüer för Con Air
 2000: den Commitment to Chicago Award tosamen mit sien Öllern un sien Süsters un sien Broder

 Weblenken 



Kategorie:Schauspeler
Kategorie:Filmproduzent
Kategorie:Dreihbookschriever
Kategorie:Börger von de USA
Kategorie:Mann
Kategorie:Boren 1966